ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea în principiu a sistării stării de indiviziune cu plata unei sulte asupra imobilului-teren situat în Lugoj, str. V. V. Delamarina, nr. 32, înscris în C.F. Nr. 407930 Lugoj**

Consiliul local al Municipiului Lugoj;

Având în vedere referatul nr. 16/80555/(RU)80556 din 19.08.2024 al Viceprimarului Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 146 din 19.08.2024 privind aprobarea în principiu a sistării stării de indiviziune cu plata unei sulte asupra imobilului-teren situat în Lugoj, str. V. V. Delamarina, nr. 32, înscris în C.F. Nr. 407930 Lugoj;

Luând în considerare raportul de specialitate nr. 16/81502/(RU)81503 din 21.08.2024 întocmit de Arhitect Șef;

Luând în considerare avizul nr. 89 din 27.08.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare referatul nr.16/80365/(RU)80366 din 19.08.2024 al Direcției urbanism-mediu-Compartimentul urbanism, amenajarea teritoriului și protejarea monumentelor istorice;

Având în vedere solicitarea dnei. Godeanu Letiția Margareta, înregistrată în cadrul instituției noastre cu nr. 16/42435/(RU)42477 din 24.04.2024;

În conformitate cu prevederile art. 676 alin. (2) lit. a) și art. 1143 alin. (1), teza 1 din Legea nr. 287/2009 privind Codul Civil, republicată, cu modificările și completările ulterioare;

În conformitate cu prevederile art. 87 alin. (5), art. 129 alin. (1) și alin. (2) lit. c) , art. 136, art. 139 alin. (2), art. 354 și art. 355 din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1. -** Se aprobă în principiu sistarea stării de indiviziune asupra imobilul-teren situat în Lugoj, str. V. V. Delamarina, nr. 32, înscris în C.F. nr. 407930 (Nr. C.F. vechi:1719 COL LR), nr. cadastral Top:1319-1320, în suprafață de 1594 m.p., deținut în coproprietate de către dna. Godeanu Letiția Margareta (cota de 1387/1594 m.p. ) și Municipiul Lugoj (cota de 207/1594 m.p.).

**Art.2.** - Sistarea stării de indiviziune se va face potrivit dispozițiilor legale în vigoare, prin atribuirea cotei de 207/1594 m.p. dnei. Godeanu Letiția Margareta, cu plata unei sulte ce urmează a fi stabilită printr-un raport de evaluare care va fi supus aprobării Consiliului Local al Municipiului Lugoj.

**Art.3. -** Îndeplinirea prevederilor prezentei hotărâri se încredințează Direcției urbanism-mediu.

**Art.4. -** Prezenta hotărâre se comunică:

* Instituției Prefectului, Județul Timiș;
* Primarului Municipiului Lugoj;
* Direcției juridice;
* Direcției urbanism-mediu;
* Compartimentului urbanism, amenajarea teritoriului și protejarea monumentelor istorice;
* Direcției management financiar;
* dnei. Godeanu Letiția Margareta;
* Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 139 din 29.08.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 18 |
| 3. | Număr voturi pentru | 18 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate calificată |